Kreatief – Die Kern Deel 2 – toortsie.com
April 16, 2021 April 15, 2021 ~ Toortsie
In die eerste deel van Die Kern was die Goue Vroue uitgedaag om hulle hartsgeheime terug te skryf. Om dit wat hulle letterlik uit hulle lewe geskryf het, terug te skryf. Dit kan HIER gelees word. Sommige van ons het ons ware stories kom vertel. Diep stories. Hartseer stories. Ander het fiktief geskryf rondom Rebusfontein.
Elke persoon het 'n storie. Almal van ons het al goeie én swaar tye beleef. Al hoe meer bundels met verskillende mense se ware stories sien die lig. Dalk het jy ook 'n behoefte om jou storie te vertel, selfs al is jy nie een van die Goue Vroue nie. Daarom, as jy lus voel om ook jou storie te skryf, die bladsy wat jy uit jou boek geskeur het, terug te skryf, wil ek jou nooi om dit te doen. Skryf dit op jou blog of op facebook, verwys na die Inlinkz skakel waar die ander persone ook hulle stories geskryf het en heg jou storie daar aan by die Inlinkz sodat ons daarvan kan weet. Kom heg die skakel ook by die kommentare aan van hierdie bloginskrywing, of 'tag' hierdie bloginskrywing asseblief.
Dit is die deel een.
Met 'Hekel en word heel', wat nou al 'n tweede bundel uitgegee het, kom my deel twee van Die Kern Uitdaging. In hierdie deel van die uitdaging hoef jy nie so in diepte van jou krisis te vertel nie, behalwe natuurlik as jy wil. Die doel van hierdie uitdaging is: Hoe het kreatiwiteit jou gehelp om heel te word? Watter kreatiewe dinge het jy gedoen? Hoe het jy dit gedoen? Vertel vir ons asseblief. Wys selfs foto's as jy het. Stories van hoop sodat ons vir ander wat deur moeilike tye gaan, ook hoop kan bring.
Hierdie uitdaging is vir enige persoon wat wil deelneem.
Posted in #Afrikaans, 'In opdrag...., Hekelwerk, Motivering en Bemoediging
‹ PreviousHoe maak ek kombuistyd minder?
Next ›Kwaad – prakties
4 thoughts on "Kreatief – Die Kern Deel 2"
April 16, 2021 om 3:09 nm
Ek gaan moet onttrek van die bloguitdagings, ek moet aandag aan my navorsing gee. Ek lees egter saam.
April 16, 2021 om 4:42 nm
Dis reg so. Ek verstaan heeltemal. Jy weet mos dat wanneer jy weer een dag lus het of tyd het, jy meer as welkom is om saam te skryf.